|  |
| --- |
| **NAROČNIK** |
| **Naziv in sedež** | **Splošna bolnišnica "dr. Franca Derganca" Nova Gorica****Ulica padlih borcev 13A****5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Transakcijski račun** | SI56 0110 0603 0279 058  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | V.D. direktorja zavoda: mag. Radivoj Nardin |

in

|  |
| --- |
| **IZVAJALEC** |
| **Naziv in sedež** |  |
| **ID št. za DDV** |  |
| **Matična številka** |  |
| **Transakcijski račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO O NADGRADNJI INFORMACIJSKEGA SISTEMA KADRIS 4 KIS IN RIS IN VZDRŽEVANJE CELOTNEGA INFORMACIJSKEGA SISTEMA ZA OBDOBJE 12 MESECEV** **<številka pogodbe>** |

1. člen

PODLAGA POGODBE

|  |  |
| --- | --- |
| **Oznaka evidenčnega naročila, ki je podlaga za sklenitev pogodbe** | 273-2/2019 |

1. člen

VSEBINA POGODBE IN POGODBENA DELA

1. Predmet pogodbe je nadgradnja informacijskega sistema Kadris 4 KIS in RIS in vzdrževanje celotnega informacijskega sistema za obdobje 12 mesecev.
2. Vrsta, lastnost, kakovost in opis predmeta pogodbe so opredeljene v nadaljevanju pogodbe in v obrazcu specifikacije, ki je priloga pogodbe.
3. Izvajalec se s to pogodbo obvezuje:
4. Nadgraditi informacijski sistem na Kadris 4 KIS in RIS in
5. Vzdrževati programsko opremo in zagotavljati operativnost delovanja, ki vključuje:

- vzdrževanje vseh nameščenih produktov in svetovanje pri vzdrževanju sistema, realizacija odprave identificiranje problemov in vodenje evidence odprtih problemov,

- odpravljanje motenj in napak pri delovanju programske opreme zaradi skritih napak in napačnih programskih nastavitev, ki jih je izvedel izvajalec, ter spremljanje ugotovljenih napak in predlaganje ukrepov za nemoteno delovanje programske opreme,

- dokumentiranje storitev podpore uporabnikom,

- periodični vzdrževalni pregled celotnega sistema na poziv naročnika enkrat letno v terminu, ki ga izvajalec predhodno uskladi z naročnikom,

- pomoč zaposlenim pri odpravi napak na sistemu v računalniškem centru.

Odzivni časi za podporo oz. odpravo napak:

|  |  |  |  |
| --- | --- | --- | --- |
| Kategorija – resnost prijav | Opis | Odzivni čas | Način prijave |
| Kritična | Uporaba programske opreme je v celoti onemogočena in je s tem onemogočeno izvajanje poslovnega procesa | 2 uri | Preko elektronskih medijev oz. svetovnega spleta, telefonska prijava |
| Resna | Uporaba programske opreme je za nekatere sklope onemogočena ali otežena, kar povzroča težave pri izvedbi poslovnega procesa in znižano produktivnost uporabnika | 8 ur |
| Manjša | Uporaba programske opreme je mogoča, vendar otežena. Uporabniki lahko poslovni proces kljub temu izvajajo | Do 24 ur.  |

Odzivni čas je čas, ki preteče od prejema naročnikove zahteve za pomoč do trenutka, ko izvajalec odpravi napako.

Po odpravi napake morajo vsi sistemi delovati tako, kot so delovali pred nastankom napake.

Začasno delovanje sistema pomeni, da sistem deluje vendar v zmanjšani funkcionalnosti.

1. Vzdrževanje podatkovne baze Oracle s pripadajočimi uporabniškimi licencami, če je skrbnik podatkovne baze izvajalec (le v primeru, ko je vzdrževanje Oracle sklenjeno neprekinjeno oz. se preveri možnost v primeru prekinitev)
2. Izvajanje vseh prilagoditev programske podpore skladno z zahtevami zakonodaje, ne glede na vsebino in obseg.
3. Servisiranje strojne opreme, ki jo proizvaja in/ali dobavi izvajalec. Izvajalec se obvezuje zagotavljati servisno službo, ki sprejema obvestila o napakah v delovanju sistema ter odpravo od PON-NED/24 ur dnevno.

Odzivni časi za servisiranje strojne opreme:

|  |  |  |  |
| --- | --- | --- | --- |
| Kategorija – resnost prijav | Opis | Odzivni čas | Način prijave |
| Kritična | Uporaba strojne opreme je v celoti onemogočena in je s tem onemogočeno izvajanje poslovnega procesa. | Do 8 ur | Preko elektronskih medijev oz. svetovnega spleta, telefonska prijava |
| Resna | Uporaba strojne opreme je za nekatere sklope onemogočena ali otežena, kar povzroča težave pri izvedbi poslovnega procesa in znižano produktivnost uporabnika. | Do 24 ur |
| Manjša | Uporaba strojne opreme je mogoča, vendar otežena. Uporabniki lahko poslovni proces kljub temu izvajajo.  | Do 36 ur |

Odzivni čas je čas, ki preteče od prejema naročnikove zahteve za pomoč do trenutka, ko izvajalec odpravi napako. Po odpravi napake morajo vsi sistemi delovati tako, kot so delovali pred nastankom napake.

Začasno delovanje sistema pomeni, da sistem deluje vendar v zmanjšani funkcionalnosti.

Servisne ure in rezervni deli strojne opreme se obračunavajo po veljavnem ceniku, ki je priloga pogodbe. Za vse novo vgrajene dele velja garancijska doba 12 mesecev.

Seznam strojne opreme je priloga zapisniku.

1. Usposabljanje uporabnikov aplikativne programske opreme ob uvedbi novosti v aplikaciji na sedežu naročnika in obveščanje uporabnikov o spremembah o sami aplikaciji.
2. Dodatna programska podpora v obsegu mesečne kvote za vzdrževanje v obsegu 10 ur.

V kvoto se šteje vse programska podpora, ki ni zajeta v vzdrževanju programske in strojne opreme oz. novosti na željo naročnika, ki niso potrebne za normalno delovanje sistema. Pooblaščena oseba naročnika (skrbnik sistema) bo zahtevo za dodatno programsko podporo sporočil preko podpore (CRM). Izvajalec bo podal povratno informacijo o času porabljenem za realizacijo zahteve in z realizacijo pričel šele po potrditvi s strani pooblaščene osebe naročnika.

Neporabljene ure se prenesejo v naslednji mesec na nivoju koledarskega leta.

1. Člen

OBVEZNOSTI NAROČNIKA

Za izvajanje storitev po tej pogodbi je naročnik dolžan:

* zagotoviti nemoten dostop do programske in strojne opreme,
* zagotoviti občasni oddaljeni dostop za izvedbo storitev na daljavo,
* na zahtevo izvajalca omogočiti sodelovanje ustreznega osebja naročnika (IT, administrator sistema, ključni uporabniki),
* po potrebi poskrbeti za koordinacijo del s podjetji, ki nastopajo kot poslovni partner naročnika na področju programske in strojne opreme,
* delavcem izvajalca potrditi delovni nalog o izvedenih delih.

Za prijave, ki niso posredovane v skladu z določili te pogodbe, izvajalec ne zagotavlja pogodbenih odzivnih časov.

1. Člen

CENA POGODBENIH DEL

|  |  |  |  |  |  |
| --- | --- | --- | --- | --- | --- |
| Zap.št. | Opis | Količina | Enota mere | Cena v EUR brez DDV | Cena v EUR z DDV |
| 1 | NADGRADNJA KIS IN RIS | 1 | / |  |  |
| 4 | VZDRŽEVANJE CELOTNEGA INFORMACIJSKEGA SISTEMA | 12 | mesec |  |  |
| SKUPAJ (brez popustov) |  |  |
| Popust |  |  |
| SKUPAJ (s popusti) |  |  |

Cene v času veljavnosti pogodbe so fiksne.

Potni stroški niso vključeni v vzdrževalnini in jih izvajalec obračuna po veljavnem ceniku.

1. Člen

NAČIN PLAČILA

1. Izvajalec bo obračunaval storitve rednega vzdrževanja za pretekli mesec na osnovi mesečnih obveznosti in opravljenega dela. Izvajalec za redno vzdrževanje izstavlja mesečne račune v predpisani elektronski obliki (eRačun).
2. Za nadgradnjo na Kadris 4 KIS in RIS pa izvajalec izstavi naročniku račun v predpisani elektronski obliki (eRačun) na podlagi prevzemnega zapisnika / poročila o opravljenih storitvah, ki ga je ob izvajalčevi pravilni izpolnitvi podpisal naročnik.
3. Podlaga za izstavitev računov so v celoti in ustrezno oprevljene storitve in podpisani prevzemni zapisniki s strani naročnika. Naročnik pred podpisom prevzemnega zapisnika testira konkretno nadgradnjo in jo namesti na produkcijo. Pogodbenika za vsako posamezno naročilo nadgradnje dogovorita rok za testiranje nadgradnje s strani naročnika. V primeru, da naročnik ne more opraviti testiranja v dogovorjenem roku je dolžan o tem pisno s priporočeno pošiljko ali po elektronski pošti, pred potekom roka obvestiti izvajalca. S podpisom prevzemnega zapisnika se šteje, da je potrjena tudi kakovost ter ustreznost izvedenega posameznega naročila, razen v primeru skritih napak, na podlagi katerih lahko naročnik uveljavlja svoje pravice ne glede na podpisani prevzemni zapisnik.
4. Naročnik se obvezuje, da bo po prejemu račun in prilog v roku osmih (8) dni le-te pregledal, ter izvajalcu sporočil morebitne nepravilnosti in pomanjkljivosti. Naročnik ima pravico obrazloženo zavrniti račun s priloženo dokumentacijo v roku osmih (8) dni po prejemu.
5. V kolikor naročnik računa ne zavrne delno ali v celoti v roku osmih (8) dni od prejema, ga je dolžan plačati v pogodbenem roku, šteto od dneva prejema pravilno izstavljenega računa. Če je naročnikova zavrnitev delna, je nesporni del računa dolžan plačati v istem roku.
6. Izvajalec lahko v primeru zakasnitve plačila zaračuna naročniku zamudne obresti v skladu z veljavnimi predpisi. V primeru ponavljanja zamud pri plačilu, lahko izvajalec po pisnem opominu razdre pogodbo.
7. Plačilni rok: 60 dni od dneva prejema pravilno izstavljenega računa, ki ni zavrnjen v roku osmih dni od prejema.
8. Člen

GARANCIJE

Izvajalec se obvezuje, da bodo vsa izvedena dela po tej pogodbi v skladu z veljavnimi predpisi in standardi.

Izvajalec odgovarja za pravilno izvedbo del in delovanje sistema v skladu s pogoji te pogodbe.

Garancijska doba za morebitne skrite napake programske in strojne opreme ter nastavitve, ki jih je izvedel izvajalec, je 12 mesecev od podpisa prevzemnega zapisnika oziroma predaje v uporabo.

Okvare, ki so povzročene zaradi tretjih oseb, višje sile ali zaradi nepravilne uporabe in nespoštovanja navodil za upravljanje s sistemom, lahko odpravlja izključno izvajalec ali po njem pooblaščena servisna pravna ali fizična oseba v breme naročnika.

1. Člen

VAROVANJE PODATKOV

1. Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov, o čemer skleneta poseben sporazum v skladu s Splošno uredbo EU o varstvu podatkov.
2. Izvajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Izvajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.
3. Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne kataloge oziroma evidence ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov.

8.Člen

VARSTVO PRI DELU

Izvajalec se obvezuje, da bo pri servisiranju upošteval in spoštoval vse veljavne predpise s področja varstva pri delu in požarne varnosti ter da bo dela opravljal le s tehnično brezhibnimi napravami in orodji.

9.Člen

IZVEDBA IN OBVEZNOSTI POGODBENIH STRANK

* + 1. S to pogodbo se izvajalec zaveže opraviti v pogodbi določene storitve, naročnik pa mu bo za to plačal pogodbeno ceno navedeno v tej pogodbi.
		2. Storitve, ki so predmet pogodbe, opravi izvajalec v skladu z navodili naročnika
		3. Način izvedbe storitev sme izvajalec izbrati v skladu s svojo strokovno presojo, če ga ne določi naročnik, če ni določen v specifikacijah ali če iz vsebine in namena naročila ne izhaja kaj drugega.
		4. Naročnik se obvezuje, da bo:
			- izpolnil vse predvidene obveznosti v roku in na predviden način;
			- zagotovil razpoložljivost potrebnih človeških, informacijskih in finančnih virov;
			- izvajalcu omogočil dostop do celotne dokumentacije, izvorne in izvršne kode, infrastrukture, če je to potrebno za izvedbo prevzetih storitev;
			- pisno obveščal izvajalca o ugotovljenih napakah oziroma problemih;
			- plačal naročene in izvršene storitve v dogovorjenem roku.
		5. Izvajalec se obvezuje, da bo:
			- svoje naloge opravil strokovno in s skrbnostjo dobrega strokovnjaka;
			- izvedel svoje pogodbene obveznosti po pravilih stroke, v skladu z navodili naročnika in v dogovorjenem roku;
			- takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev;
			- pri izvajanju pogodbenih obveznosti uporabljal napredne tehnologije in metode glede na opremljenost naročnika;
			- v teku izvajanja pogodbe zagotavljal razpoložljivost ponujenih kadrovskih, tehnoloških in organizacijskih resursov – do spremembe prijavljenih kadrov ali podizvajalcev lahko pride le po predhodnem pisnem soglasju naročnika;
			- z naročnikom sodeloval ter na njegovo zahtevo nemudoma posredoval vso dokumentacijo (finančno, pravno, vsebinsko-projektno…) in pojasnila;
			- omogočal ustrezen nadzor naročniku.
		6. Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo.
		7. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
		8. Za potrebe izvajanje te pogodbe pogodbeni stranki uporabljata elektronske medije oz. telefon in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

 10.člen

NAROČILO STORITEV, IZVEDBA DEL IN PREVZEM

* + 1. Izvajalec prične z nadgradnjami v roku 15 dni po podpisu pogodbe. Z rednim mesečnim vzdrževanjem izvrženih nadgradenj prvi začeti mesec od uspešnega končnega prevzema nadgradnje. Izvajalec prične z vzdrževanjem celotnega informacijskega sistema z dnevom podpisa pogodbe.
		2. Naročilo odprave napake ali dodatna nadgraditev se izvede na podlagi posredovanega zahtevka na kontaktni naslov iz 12. Člena pogodbe.
		3. Zahtevek je dokument, ki vsebuje kratek opis predlagane spremembe ali težave in želeno realizacijo ter rok za realizacijo oz. izpolnitev zahtevka.
		4. Izvajalec mora naročniku omogočiti spremljanje statusa njegovega zahtevka in ga obvesti o realizaciji zahtevka.
		5. Po potrebi lahko izvajalec od naročnika zahteva dodatna pojasnila v zvezi s predlagano spremembo ali težavo.
		6. Zahtevek se šteje za prejetega s trenutkom, ko ga izvajalec prejme na katerega izmed načinov (kontaktov) iz 12. Člena te pogodbe.
		7. Pri zahtevkih za nadgrajevanje oz. prilagoditve ali spremembe programske opreme, mora izvajalec pred pričetkom izvajanja del, v 5. Delovnih dneh posredovati naročniku ponudbo in rok za izvedbo. Storitve se pričnejo izvajati takoj, ko naročnik potrdi ponudbo in ko je usklajen rok za izvedbo.
		8. V primeru nujnih del se lahko osebe iz 12. Člena pogodbe dogovorijo neposredno po telefonu ali elektronski pošti za izvedbo del, ter naknadno posredujejo zahtevek.
		9. Zahtevek oz. storitve iz zahtevka se štejejo za opravljene, ko izvajalec naročniku preda izvedena dela in ko naročnikova oseba iz 12. Člena ta dela potrdi.
		10. Naročnik bo izvedena dela potrdil po izvedenih testiranjih pravilnosti delovanja kot tudi skladnosti izvedbe v skladu z naročnikovimi zahtevami.
		11. Vsa odstopanja in naknadno ugotovljene napake je dolžan izvajalec odpraviti brezplačno.
		12. Izvajalec vodi evidenco opravljenih storitev na osnovi s strani naročnika podpisanih nalogov. Izvajalec dostavlja naročniku pisna poročila o vseh opravljenih storitvah.
		13. Preverjanje kvalitete in obsega realizacije predmeta pogodbe izvaja naročnik, ki po potrebi, za posamezne naloge predmeta lahko organizira komisijo za preverjanje kvalitete in obsega storitev v sestavi: naročnik, izvajalec, druge odgovorne osebe pri naročniku in po potrebi zunanji svetovalec, za namen:
* Primerjava z vsebino predmeta pogodbe,
* Primerjava z dostavljenimi mesečnimi poročili.
	+ 1. Rezultati teh preverjanj morajo biti dokumentirani in so tudi pogoj za realizacijo plačil. Dokumentiranje je lahko v pisni ali elektronski obliki.
		2. Če naročnik ne izpolni svojih obveznosti, tako da izvajalec pri opravljanju storitev ne more opraviti dela na lokaciji naročnika, ali če izvajalec ugotovi, da je naročnik prijavil problem, ki ni predmet te pogodbe, je izvajalec dolžan na predpisani način evidentirati situacijo in porabljeni čas, naročnik pa poravnati vse nastale stroške (porabljeni čas, potni stroški) po veljavnem ceniku plačila.
1. člen

ZAMUDA IN POGODBENA KAZEN

* + 1. V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
		2. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel storitev potem, ko je izvajalec z njeno izvedbo zamujal.
		3. Če izvajalec zamuja z izvedbo storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
		4. Pogodbena kazen ali kritje za nadomestno storitev se obračuna pri plačilu pogodbene cene.
		5. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.
		6. Če je delo v primeru naročnikove zamude zaradi zastoja onemogočeno, se pogodbeni stranki lahko dogovorita, na katerih drugih primernih delih glede na predmet te pogodbe se bo uporabilo delavce, katerih delo je zaradi zastoja onemogočeno.

|  |  |  |
| --- | --- | --- |
| **Zamuda in pogodbena kazen** | **Višina** | **Maksimalna višina** |
| 0,5 % pogodbene vrednosti v EUR brez DDV za vsak dan zamude | 5 % pogodbene vrednosti v EUR brez DDV |

1. Člen

POOBLAŠČENI PREDSTAVNIKI STRANK ZA NAROČANJE

|  |  |  |
| --- | --- | --- |
| **Pooblaščeni predstavniki strank za naročanje** | **Na strani naročnika** | **Na strani izvajalca** |
| Ime in priimek:Tel. št.:E-pošta: | Ime in priimek:Tel. št.:E-pošta: |

13.Člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
* bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;
* bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.
	+ 1. Izvajalec jamči le za izvajanje tistih funkcij, ki so določene v razpisni dokumentaciji. Izvajalec ne prevzema jamstva za zadovoljitev posebnih naročnikovih potreb, ki niso izrecno določene v razpisni dokumentaciji in ne jamči, da bodo vse funkcije zadovoljile specifične potrebe naročnika ali da bo delovanje absolutno nezmotljivo oziroma brez napak.
		2. Če se ugotovi, da od naročnika javljena napaka dejansko ni napaka izvajalca, naročnik krije neposredne stroške, ki jih ima izvajalec zaradi odziva na napako.
		3. Jamčevalni rok po tej pogodbi se podaljša za čas, ki ga izvajalec potrebuje za odpravo javljene mu bistvene napake.
		4. Izvajalec ne odgovarja za neposredno, posredno, slučajno ali posledično škodo, ki bi izvirala iz uporabe ali nezmožnosti uporabe produktov. Razen v primerih, ki so izrecno navedeni v tej pogodbi.

14.člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
		2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
		3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.
1. člen

OSTALE OBVEZNOSTI POGODBENIH STRANK

1. Pravice na produktih, ki niso last izvajalca, se pa uporabljajo v okviru tega posla, izvajalec prenese na naročnika v obsegu, v kakršnem jih je sam pridobil.

16. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
			- pridobitev posla ali
			- za sklenitev posla pod ugodnejšimi pogoji ali
			- za opustitev dolžnega nadzora nad izvajanjem pogodbenih obveznosti ali
			- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj oziroma poskusa takšnih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
		2. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
		3. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
		4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
		5. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Eno leto od podpisa pogodbe  |
| **Predčasna odpoved pogodbe** |
| **Razlogi** | **Odpoved velja** |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev.
 | Ad 1, 2, 3, 4) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri izvedbi, ki bistveno zmanjšajo pomen posla.
 |
| 1. Dosežek maksimalne višine pogodbene kazni.
 |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.
 |
| 1. Če naročnik za tekoče leto nima zagotovljenih finančnih sredstev.
 | 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika.
 | Z dnem pravnomočnosti novega javnega naročila. |
| 1. Če naročnik ne poravna zapadlih obveznosti.
 | Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.
 | Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama.
 | Po poravnavi medsebojnih obveznosti iz pogodbe. |

|  |  |  |
| --- | --- | --- |
| **Naročnik** |  | **Izvajalec** |
| Splošna bolnišnica "dr. Franca Derganca" Nova GoricaUlica padlih borcev 13A5290 Šempeter pri Gorici |  |  |
| Šempeter pri Gorici, dne |  | , dne |
| Podpisnik: V.D. Direktorja zavoda: mag. Radivoj Nardin  |  | Podpisnik: |